Turisti tražili zaklon od tuče u tunelu pa blokirali vatrogasce

Vatrogascima koji su jurili na intervenciju u Hrvatskom zagorju put su blokirali turisti koji su u tunelu na autocesti stali kako bi pričekali da prođe tuča

<p>Veliko<strong> </strong><a href="https://www.24sata.hr/news/olujno-nevrijeme-tuca-unistila-vocnjake-i-vinograde-u-zagorju-531563"><strong>nevrijeme s tučom poharalo je u petak poslijepodne Hrvatsko zagorje</strong> </a>i 20-ak vozila zaustavilo se u tunelu na autocesti A2 Zagreb-Macelj kako bi pričekali da prestane tuča. Međutim, u isto vrijeme su blokirali vatrogasni kamion JVP Krapina koji je išao na intervenciju. </p><p>Snimka koja je objavljena na Facebook stranici<a href="https://www.facebook.com/vatrogasciheroji/videos/778191192341185/"><strong> Vatrogasci - Oni su naši heroji</strong> </a>prikazuje vozila, uglavnom stranih registracija, koja stoje pred izlazom iz tunela. Tek nakon nekoliko trenutaka kad je par vozača izašlo iz tunela pomaknuo se i kamper s čamcem kako bi mogli proći vatrogasci.</p><p>Inače, zakon jasno propisuje da se ne smije zaustavljati ili parkirati u tunelima.</p>